text: IB3 | Tot a punt pels Òscar
  Tot a punt pels Òscar
  Portada > > Tot a punt pels Òscar
  "La la land" parteix com a favorita amb 14 nominacions
  24/02/2017 15:17h
  El Boulevard de Hollywwod concentra ja curiosos, turistes i fans del cine que venen fins aquí amb l'esperança de ser un poc més a prop de les estrelles.
  Volen veure els artistes en carn i ossos però, com a molt, l'únic que ara es pot veure és la feina dels operaris. Uns carregant amb les estàtues que adornaran la zona i altres, desplegant la famosa catifa vermella.
  Perquè la pluja podria deslluir una gala on la imatge de les celebritats i dels aspirants a aquestes estatuetes importa tant o més que aconseguir un premi.
  Les traveses entre els millors vestits i els premiats són disputades. L'espanyol Juanjo Giménez opta a formar part de les darreres amb el curt Time Code, que ja du 65 guardons. Un palmarès que el situa en bona posició per guanyar un Oscar.
  Però si hi ha una clara favorita en aquesta edició és "La La Land", qua parteix amb un rècord de 14 nominacions. La gala també serà comentada perquè no és tan "blanca" com en altres ocasions, ja que hi ha actors negres nominats en totes les categories, i segur que també hi haurà discursos amb crítiques a les polítiques d'immigració de Donald Trump.